
 讘讟讜诪讗转 讘砖专 讛讬讻讗 讛讜转专讛 讗诇讗 驻砖讬讟讗 讘讟讜诪讗转 讙讘专讬 讜讛讬讻讗 讛讜转专讛 诪讻诇诇讛 讘爪讬讘讜专 专讬砖讗 讘讟讜诪讗转 讘砖专 住讬驻讗 讘讟讜诪讗转 讙讘专讬 讗讬谉 砖诐 讟讜诪讗讛 拽驻专讬讱 讜讗讬讘注讬转 讗讬诪讗 讻讜诇讛 讘讟讜诪讗转 讘砖专 讜讛讬讻讗 讛讜转专讛 讘讟讜诪讗转 驻住讞 讚转谞谉 驻住讞 讛讘讗 讘讟讜诪讗讛 谞讗讻诇 讘讟讜诪讗讛 砖诇讗 讘讗 诪转讞讬诇转讜 讗诇讗 诇讗讻讬诇讛 诪转讬讘 专讘 讛讜谞讗 讘专讬讛 讚专讘 讬讛讜砖注 讛驻住讞 砖注讘专讛 砖谞转讜 讜砖讞讟讜 讘讝诪谞讜 诇砖诪讜 讜讻谉 讛砖讜讞讟 讗讞专讬诐 诇砖诐 驻住讞 讘讝诪谞讜 专''讗 驻讜住诇 讜专讘讬 讬讛讜砖注 诪讻砖讬专 讟注诪讗 讘讝诪谞讜 讛讗 砖诇讗 讘讝诪谞讜 讻砖专 讜讗诪讗讬 谞讬诪讗 讛讜讗讬诇 讜讘讝诪谞讜 驻讜住诇 砖诇讗 讘讝诪谞讜 谞诪讬 驻讜住诇 讗诪专 专讘 驻驻讗 砖讗谞讬 讛转诐 讚讗诪专 拽专讗 {砖诪讜转 讬讘-讻讝} 讜讗诪专转诐 讝讘讞 驻住讞 讛讜讗 讛讜讗 讘讛讜讬讬转讜 诇讗 讛讜讗 诇砖讜诐 讗讞专讬诐 讜诇讗 讗讞专讬诐 诇砖诪讜 讘讝诪谞讜 砖讛讜讗 驻住讜诇 诇砖讜诐 讗讞专讬诐 讗讞专讬诐 驻住讜诇讬谉 诇砖诪讜 砖诇讗 讘讝诪谞讜 砖讛讜讗 讻砖专 诇砖讜诐 讗讞专讬诐 讗讞专讬诐 讻砖专讬诐 诇砖诪讜 专' 砖诪诇讗讬 讗转讗 诇拽诪讬讛 讚专讘讬 讬讜讞谞谉 讗''诇 谞讬转谞讬 诇讬 诪专 住驻专 讬讜讞住讬谉 讗''诇 诪讛讬讻谉 讗转 讗''诇 诪诇讜讚 讜讛讬讻谉 诪讜转讘讱 讘谞讛专讚注讗 讗''诇 讗讬谉 谞讬讚讜谞讬谉 诇讗 诇诇讜讚讬诐 讜诇讗 诇谞讛专讚注讬诐 讜讻诇 砖讻谉 讚讗转 诪诇讜讚 讜诪讜转讘讱 讘谞讛专讚注讗 讻驻讬讬讛 讜讗专爪讬 讗''诇 谞讬转谞讬讬讛 讘讙' 讬专讞讬 砖拽诇 拽诇讗 驻转拽 讘讬讛 讗''诇 讜诪讛 讘专讜专讬讛 讚讘讬转讛讜 讚专''诪 讘专转讬讛 讚专''讞 讘谉 转专讚讬讜谉 讚转谞讬讗 转诇转 诪讗讛 砖诪注转转讗 讘讬讜诪讗 诪讙' 诪讗讛 专讘讜讜转讗 讜讗驻''讛 诇讗 讬爪转讛 讬讚讬 讞讜讘转讛 讘转诇转 砖谞讬谉 讜讗转 讗诪专转 讘转诇转讗 讬专讞讬 讻讬 砖拽讬诇 讜讗讝讬诇 讗''诇 专讘讬 诪讛 讘讬谉 诇砖诪讜 讜砖诇讗 诇砖诪讜 诇讗讜讻诇讬讜 讜砖诇讗 诇讗讜讻诇讬讜 讗''诇 讛讜讗讬诇 讜爪讜专讘讗 诪专讘谞谉 讗转 转讗 讜讗讬诪讗 诇讱 诇砖诪讜 讜砖诇讗 诇砖诪讜 驻住讜诇讜 讘讙讜驻讜 诇讗讜讻诇讬讜 讜砖诇讗 诇讗讜讻诇讬讜 讗讬谉 驻住讜诇讜 讘讙讜驻讜 诇砖诪讜 讜砖诇讗 诇砖诪讜 讗''讗 诇讘专专 讗讬住讜专讜 诇讗讜讻诇讬讜 讜砖诇讗 诇讗讜讻诇讬讜 讗驻砖专 诇讘专专 讗讬住讜专讜 诇砖诪讜 讜砖诇讗 诇砖诪讜 讬砖谞讜 讘讚' 注讘讜讚讜转 诇讗讜讻诇讬讜 讜砖诇讗 诇讗讜讻诇讬讜 讗讬谞讜 讘讗专讘注 注讘讜讚讜转 诇砖诪讜 讜砖诇讗 诇砖诪讜 讬砖谞讜 讘爪讬讘讜专 讻讘讬讞讬讚 诇讗讜讻诇讬讜 讜砖诇讗 诇讗讜讻诇讬讜 讗讬谞讜 讘爪讬讘讜专 讻讘讬讞讬讚 专讘 讗砖讬 讗诪专 驻住讜诇讜 讘讙讜驻讜 讜讗''讗 诇讘专专 讗讬住讜专讜 讞讚讗 诪讬诇转讗 讛讬讗 讚诪讛 讟注诐 讗诪专 驻住讜诇讜 讘讙讜驻讜 诪砖讜诐 讚讗''讗 诇讘专专 讗讬住讜专讜 讗诪专 专诪讬 讘专 专讘 讬讜讚讗 讗''专 诪讬讜诐 砖谞讙谞讝 住驻专 讬讜讞住讬谉 转砖砖 讻讞谉 砖诇 讞讻诪讬' 讜讻讛讛 诪讗讜专 注讬谞讬讛诐 讗诪专 诪专 讝讜讟专讗 {讚讘专讬 讛讬诪讬诐 讗 讞-诇讞} 讘讬谉 讗爪诇 诇讗爪诇 讟注讬谞讜 讚' 诪讗讛 讙诪诇讬 讚讚专砖讗 转谞讬讗 讗讞专讬诐 讗讜诪专讬诐 讛拽讚讬诐 诪讜诇讬诐 诇注专诇讬诐 讻砖专 注专诇讬诐 诇诪讜诇讬诐 驻住讜诇 诪讗讬 砖谞讗 诪讜诇讬谉 诇注专诇讬诐 讚讻砖专 讚讻讜诇讛 注专诇讛 讘注讬谞谉 讜诇讬讻讗 注专诇讬诐 诇诪讜诇讬谉 谞诪讬 讻讜诇讛 注专诇讛 讘注讬谞谉 讜诇讬讻讗 

专砖"讬



 砖诪转讞诇转讜 诇讗 讘讗. 诇讗 谞讗诪专讛 讛讘讗转 注讬拽专 驻住讞 讗诇讗 诇讗讻讬诇讛 讜讻讬 砖专讬讬讛 专讞诪谞讗 诇讗讬转讜讬讬 讘讟讜诪讗讛 讘专讜讘 爪讬讘讜专 讻讚讻转讬讘 讗讬砖 讗讬砖 讻讬 讬讛讬讛 讟诪讗 讜讙讜' 讗讬砖 谞讚讞讛 诇驻住讞 砖谞讬 讜讗讬谉 爪讬讘讜专 谞讬讚讞讬谉 讗讚注转讬讛 诇诪讬讻诇讬讛 砖专讬讬讛: 砖注讘专讛 砖谞转讜. 砖谞讜诇讚 讗砖转拽讚 拽讜讚诐 专讗砖 讞讜讚砖 谞讬住谉 讜讛驻专讬砖讜 诇砖诐 驻住讞 讜讻讬 诪讟讗 专讗砖 讞讚砖 谞讬住谉 讜注讘专讛 砖谞转讜 转讜 诇讗 讞讝讬 诇驻住讞 讚讻转讬讘 讝讻专 讘谉 砖谞讛 讜拽讗讬 诇砖诇诪讬诐 讻讚讬诇驻讬谞谉 讘驻讬专拽讬谉 讚诇拽诪谉 (讚' 注:) 驻住讞 讘砖讗专 讬诪讜转 讛砖谞讛 砖诇诪讬诐 讛讜讗: 讜砖讞讟讜 讘讝诪谞讜 诇砖诪讜. 讙专住 讚讛讜讛 诇讬讛 砖讜讞讟 砖诇诪讬诐 诇砖诐 驻住讞 讘讝诪谞讜: 专' 讗诇讬注讝专 驻讜住诇. 讟注诪讗 诪驻专砖 讘驻''拽 讚讝讘讞讬诐 讜诪讛 驻住讞 砖诪讜转专讜 讘讗 砖诇诪讬诐 砖讞讟讜 诇砖诐 砖诇诪讬诐 讘讝诪谞讜 驻住讜诇 砖诇诪讬诐 砖讗讬谉 诪讜转专谉 讘讗 驻住讞 砖讞讟谉 诇砖诐 驻住讞 讘讝诪谉 驻住讞 讗讬谞讜 讚讬谉 砖驻讜住诇: 讜专讘讬 讬讛讜砖注 诪讻砖讬专. 讚讻诇 讝讘讞讬诐 砖谞讝讘讞讬诐 砖诇讗 诇砖诪谉 讻砖讬专讬谉 讞讜抓 诪驻住讞 讜讞讟讗转 讜讗讬 诪砖讜诐 讚谞砖讞讟讜 诇砖诐 驻住讞 拽诇 讜讞讜诪专 讛讜讗 讜诪讛 砖诇讗 讘讝诪谞讜 砖讗讬谞讜 讻砖专 诇砖诪讜 讗讞专讬诐 讻砖讬专讬诐 诇砖诪讜 讘讝诪谞讜 砖讛讜讗 讻砖专 诇砖诪讜 讗讬谞讜 讚讬谉 砖讬讻砖专讜 讗讞专讬诐 诇砖诪讜 讜讻诇 讟注诪讬讬讛讜 讛转诐 诪驻专砖: 砖诇讗 讘讝诪谞讜. 诇讗 驻住讬诇 诇讬讛 专' 讗诇讬注讝专 讗诐 砖讞讟讜 诇砖诐 驻住讞 讻讚讗诪专 诇讬讛 专' 讬讛讜砖注 讜诪讛 砖诇讗 讘讝诪谞讜 砖讗讬谞讜 讻砖专 诇砖诪讜 讗讞专讬诐 讻砖讬专讬诐 诇砖诪讜 讜诇讗 诪讬讛讚专 专讘讬 讗诇讬注讝专 诇讚讬讚讬 砖诇讗 讘讝诪谞讜 谞诪讬 讗讞专讬诐 驻住讜诇讬诐 诇砖诪讜 讜讗诪讗讬 诇专讘 讞住讚讗 讚讗诪专 诇讞讜诪专讗 讗诪专讬谞谉 讛讜讗讬诇 谞讬诪讗 讛讻讗 讛讜讗讬诇 讜讗诇讜 讝诪谞讜 讛讜讛 讜砖讞讬讟 诇砖诪讜 诪讬驻住讬诇 讛讻讗 讛讻讬 谞诪讬 诇讬驻住讬诇 讻讚拽讗诪专 讙讘讬 注专诇 讛讜讗讬诇 讜讗讬 讛讜讛 诪诇 驻住讬诇 讛砖转讗 谞诪讬 驻住讬诇: 砖诇讗 讘讝诪谞讜 砖讛讜讗 讻砖专 诇砖诐 讗讞专讬诐. 讚谞驻拽讗 诇谉 诇拽诪谉 (讚祝 注:) 诪讜讝讘讞转 驻住讞 爪讗谉 讜讘拽专 讚驻住讞 砖谞讬转讜转专 诇讗讞专 讛驻住讞 拽专讘 砖诇诪讬诐 讜讗祝 拽讜讚诐 讛驻住讞 谞诪讬 谞驻拽讗 诇谉 讘驻''拽 讚讝讘讞讬诐 诪拽专讗 讗讞专讬谞讗 诪讜讗诐 诪谉 讛爪讗谉 拽专讘谞讜 诇讝讘讞 砖诇诪讬诐 讚讘专 讛讘讗 诪谉 讛爪讗谉 讚讛讬讬谞讜 驻住讞 讬讛讗 诇讝讘讞 砖诇诪讬诐: 讗讞专讬诐 讻砖专讬诐 诇砖诪讜. 讚讛讗 讗讬转拽砖 驻住讜诇讜 诇砖诐 讗讞专讬诐 讜驻住讜诇 诇讗讞专讬诐 诇砖诪讜: 住驻专 讬讜讞住讬谉. 诪转谞讬' 讚讚讘专讬 讛讬诪讬诐: 讗讬谉 砖讜谞讬谉 住驻专 讬讜讞住讬谉 诇讗 诇诇讜讚讬诐 讻讜'. 诇讚讞讜讬讬讛 讗讬讻讜讜谉 诇''讗 诇驻讬 砖讗讬谞谉 诪讬讜讞住讬谉: 诇讗 讬爪转讛 讬讚讬 讞讜讘转讛. 诇讗 讬讻诇讛 诇砖谞讜转讛 讘砖诇砖 砖谞讬诐: 砖拽诇 拽诇讗. 诪讜讟''讗 : 讘讛讚讬 讚拽讗 砖拽讬诇 讜讗讝讬诇 讗''诇. 专' 砖诪诇讗讬 诇专' 讬讜讞谞谉: 诪讛 讘讬谉 诇砖诪讜 讜砖诇讗 诇砖诪讜 诇讗讜讻诇讬讜 讜砖诇讗 诇讗讜讻诇讬讜. 诪讗讬 砖谞讗 讚诇砖诪讜 讜砖诇讗 诇砖诪讜 驻住讜诇 诇讗讜讻诇讬讜 讜砖诇讗 诇讗讜讻诇讬讜 讻砖专: 驻住讜诇讜 讘讙讜驻讜. 诪讞砖讘讛 讘讙讜驻讜 砖诇 拽专讘谉 讗讘诇 诪讞砖讘转 讗讜讻诇讬讜 驻住讜诇 讚讘专 讗讞专 讛讜讗: 讗讬 讗驻砖专 诇讘专专. 讚诪讛 讞诇拽 诇砖诪讜 讜诪讛 讞诇拽 砖诇讗 诇砖诪讜 讗讘诇 讗讜讻诇讬讜 讗驻砖专 诇讘专专 讞诇拽 讗讜讻诇讬讜 诇爪讚 讝讛 讜讞诇拽 讞讜诇讛 讜讝拽谉 讘爪讚 讗讞专 讗讬 谞诪讬 诇讘专专 讗诐 讗诪转 诪讞砖讘转讜 讗诐 讗讬谉 讘讛 诪诪砖 讻讙讜谉 讬讗讻讬诇谞讜 诇专讗讜讬讬谉 讜谞诪爪讗转 诪讞砖讘转讜 讘讟讬诇讛 诇诪驻专注 讜诇砖讗讬谞谉 专讗讜讬讬谉 讬讞讝讜专 讚诪讬讛谉 讜讻讱 砖诪注转讬: 讗讬谞讜 讘讗专讘注 注讘讜讚讜转. 讚讗讬谉 诪讞砖讘转 讗讜讻诇讬谉 讘讝专讬拽讛 诪讞砖讘转 讗讻讬诇讛 诇讗 砖讬讬讻讗 讘拽专讘谉 爪讬讘讜专 讚诇讗 砖讬讬讻讗 讗诇讗 讘驻住讞: 转砖砖 讻讞谉. 砖谞讙谞讝讜 诪讛谉 讟注诪讬 转讜专讛 砖讛讬讜 讘讜: 谞讙谞讝. 谞砖转讻讞: 诪讗爪诇 诇讗爪诇. 砖谞讬 诪拽专讗讜转 讛谉 讜驻专砖讛 讙讚讜诇讛 讘讬谞讬讛谉 讜诇讗爪诇 砖砖讛 讘谞讬诐 讜拽讗 讞砖讬讘 讜讗讝讬诇 讛讘谞讬诐 讜住讬驻讗 讚驻专砖转讗 讗诇讛 讘谞讬 讗爪诇: 

转讜住驻讜转



 讗讬诇讬诪讗 讘讟讜诪讗转 讘砖专 讛讬讻讗 讛讜转专讛. 讜讗诐 转讗诪专 讜讛讗 讜讚讗讬 讟讜诪讗转 讘砖专 讛讜转专讛 诇讝专讜拽 讛讚诐 讻讚讗诪专讬谞谉 讘讻讬爪讚 爪讜诇讬谉 (讚' 注讝.) 讙讘讬 讞诪砖讛 讚讘专讬诐 讘讗讬诐 讘讟讜诪讗讛 讜讗注''讙 讚诇讗 诪讬砖转专讬讗 讘讗讻讬诇讛 讚讘讻讬 讛讗讬 讙讜讜谞讗 讛讜讬 讛砖转讗 讛讜转专讛 诇讟讜诪讗转 讙讘专讬 诇讝专讜拽 讛讚诐 讚讗讻转讬 诇讗 讬讚注 讙诪专讗 讛讗 讚驻住讞 谞讗讻诇 讘讟讜诪讗讛 讜讬砖 诇讜诪专 讚讛''驻 讚谞讬谉 讚讘专 砖诇讗 讛讜转专讛 诪讻诇诇讜 讘驻住讞 诪讚讘专 砖诇讗 讛讜转专 诪讻诇诇讜 讘驻住讞 讜讗诇 转讜讻讬讞 讟讜诪讗讛 砖讛讜转专讛 诪讻诇诇讛 讘驻住讞 讻讬 讛讛讬讗 讚诇注讬诇 讚谞讬谉 讚讘专 砖讗讬谞讜 谞讜讛讙 讘讻诇 讛讝讘讞讬诐 讗诇讗 讘驻住讞 诪讚讘专 讻讜' 讜讻讬 诪讜拽讬 诇讛 讘讟讜诪讗讛 讚讙讘专讬 讜诪讗讬 讛讜转专讛 诪讻诇诇讛 讘爪讘讜专 讛讬讬谞讜 讘驻住讞 讻讚驻讬专砖 讛拽讜谞讟专住: 讜专讘讬 讬讛讜砖注 诪讻砖讬专. 讜讗注''讙 讚讗讬讻讗 .. 诪讗谉 讚讗诪专 驻住讞 讘砖讗专 讬诪讜转 讛砖谞讛 讘注讬 注拽讬专讛 讘注讘专讛 砖谞转讜 诪讜讚讜 讻''注 讚讛讬讬谞讜 注拽讬专转讜 讜砖诇诪讬诐 诇砖诐 驻住讞 砖讞讬讟: 诇讬诪讗 讛讜讗讬诇 讜讘讝诪谞讜 驻住讜诇 讻讜'. 驻讬' 砖讬讻讜诇 诇讛诪转讬谉 注讚 讝诪谞讜 讜讬驻住诇 讜诇诪讗讬 讚诪住拽讬谞谉 讘专讬砖 砖谞讬 砖注讬专讬诐 (讬讜诪讗 住讘:) 讚讗讬谉 诪讞讜住专 讝诪谉 诇讘讜 讘讬讜诐 诇讙讘讬 讛讜讗讬诇 谞专讗' 诇驻专' 讚诪讘讜 讘讬讜诐 驻专讬讱 讚砖诇讗 讘讝诪谞讜 诪砖诪注 讗驻讬' 讘讬''讚 砖讞专讬转 讜诇讛讻讬 驻专讬讱 讛讜讗讬诇 讘讝诪谞讜 讘讜 讘讬讜诐 驻住讜诇 砖诇讗 讘讝诪谞讜 谞诪讬 驻住讜诇: 砖讗谞讬 讛转诐 讚讗诪专 拽专讗 讛讜讗. 讜讗''转 讜讛讗 诪拽''讜 讚专讬砖 诇讬讛 专讘讬 讗诇讬注讝专 讘驻''拽 讚讝讘讞讬诐 (讚' 讬讗.) 讜诪讛 驻住讞 砖诪讜转专讜 讘讗 砖诇诪讬诐 讻讜' 讻讚诪讬讬转讬 讘拽讜谞讟专住. 讜讬''诇 讚注''讬 拽''讜 诪砖诪注 诇讬讛 诇专' 讗诇讬注讝专 讚讛讜讗 讘讛讜讬讬转讜 讬讛讗 诇讗 讛讜讗 诇砖诐 讗讞专讬诐 讜诇讗 讗讞专讬诐 诇砖诪讜 讜注诇 讬讚讬 讻讱 讚专讬砖 讚砖诇讗 讘讝诪谞讜 讚讻砖专 诇砖诐 讗讞专讬诐 讗讞专讬诐 讻砖专讬诐 诇砖诪讜 讚讛讗 讗讬转拽讜砖 讗讛讚讚讬 讗讘诇 讗讬 诇讗讜 拽''讜 诇讗 讛讜讛 讚专砖讬谞谉 讗诇讗 诇讗 讛讜讗 诇砖诐 讗讞专讬诐 讜转讜 诇讗: 诪讛 讘讬谉 诇砖诪讜 讜砖诇讗 诇砖诪讜 诇讗讜讻诇讬讜 讜砖诇讗 诇讗讜讻诇讬讜. 转讬诪讛 诪讗讬 拽讗 讘注讬 讛讗 讙诪专 诇注讬诇 诪拽专讗 讚诪拽爪转 讗讜讻诇讬诐 诇讗 驻住诇讬 讜谞专讗讛 诇专砖讘''讗 讚诪讬讘注讬讗 诇讬讛 讗诪讗讬 诇讗 讙诪专讬谞谉 诇砖诪讜 讜砖诇讗 诇砖诪讜 讚讻砖专 诪诇讗讜讻诇讬讜 讜砖诇讗 诇讗讜讻诇讬讜: 诇砖诪讜 讜砖诇讗 诇砖诪讜 讬砖谞讜 讘爪讬讘讜专 讻讜'. 转讬诪讛 诇专''讬 诪讗讬 讗讬专讬讗 讚讗讬谞讜 讘爪讬讘讜专 转讬驻讜拽 诇讬讛 讚讗驻讬' 讘讬讞讬讚 讗讬谞讜 谞讜讛讙 讗诇讗 讘驻住讞 讙专讬讚讗: 驻住讜诇讜 讘讙讜驻讜 讜讗讬 讗驻砖专 诇讘专专 讗讬住讜专讜 讞讚讗 诪讬诇转讗 讛讬讗. 讚住''诇 讚讗讬 诇讗讜 讟注诪讗 讚讗讬 讗驻砖专 诇讘专专 讗讬住讜专讜 诇讗 拽专讬 诇讬讛 讘讙讜驻讜 讛讜讗讬诇 讜诪讞砖讘讛 讛讬讗 讻讚诇注讬诇 讗讘诇 专' 讬讜讞谞谉 诇讗 讚讬讬拽 讘讛讻讬 讜拽专讬 诇讬讛 砖驻讬专 驻住讜诇讜 讘讙讜驻讜 讜砖讬谞讜讬 讘注诇讬诐 谞诪讬 讗讬 讗驻砖专 诇讘专专 讗讬住讜专讜 讜诇讛讻讬 诇讗 拽讞砖讬讘 诇讬讛 诇注讬诇: 注专诇讬诐 诇诪讜诇讬诐 谞诪讬 诇讬转讬讛 诇讻讜诇讛 注专诇讛. 诪砖诪注 讚讛讜讛 谞讬讞讗 诇讬讛 讗讬 讛讜讛 转谞讬 讘转专讜讬讬讛讜 讻砖专 讜讗''转 讗讚专讘讛 讘转专讜讬讬讛讜 讛讜讛 诇讬讛 诇诪讬驻住诇 讚讛讗 专''诪 讗讬转 诇讬讛 诪驻讙诇讬诐 讘讞爪讬 诪转讬专 讜讗讞专讬诐 讛讬讬谞讜 专讘讬 诪讗讬专 讜讬''诇 讚诇讗 讗诪专 驻讬讙讜诇 讘讞爪讬 诪转讬专 讗诇讗 讘诪驻专砖 住讬诪谉 专讗砖讜谉 讗讜 砖谞讬 诇注专诇讬诐 讚讛讜讬 讚讘专 诪住讜讬讬诐 讻讚诪讜讻讞 讘驻''讘 讚讝讘讞讬诐 (讚' 诇.) 讜讘拽讜谞讟专住 讛讘讬讗讛 讗诪专 诇讬讛 讗讘讬讬 诪讬 住讘专转 讗讬谞讛 讻讜' 讬砖谞讛 诇砖讞讬讟讛 诪转讞诇讛 讜注讚 住讜祝 讚讗诪专 住讬诪谉 专讗砖讜谉 讞讜抓 诇讝诪谞讜 讜住讬诪谉 砖谞讬 讞讜抓 诇诪拽讜诪讜 讜诇诪讛 诇讬讛 诇驻专讜砖讬 讛讜讛 诇讬讛 诇诪讬诪专 讘住转诐 讗诇讗 讜讚讗讬 诇讗 讗诪专 专' 诪讗讬专 诪驻讙诇讬' 讘讞爪讬 诪转讬专 讗诇讗 讘诪驻专砖 讜注讜讚 谞专讗讛 讚讗驻讬诇讜 讗诪专 讘讞爪讬 住讬诪谉 诇讗讜 讻诇讜诐 讛讬讗 讗诇讗 讚讜讜拽讗 讘住讬诪谉 砖诇诐 讚驻专讬讱 讛转诐 讜讛专讬 拽诪讬爪讛 讚讻讬 诇讞爪讜转 讚诪讬 讜驻诇讬讙讬 讜诪砖谞讬 讛转诐 谞诪讬 讚讗诪专讬' 拽讜诪抓 讚诪谞讞讛 讞讜抓 诇讝诪谞讜 讚诇讘讜谞讛 讞讜抓 诇诪拽讜诪讛 讜讛专讬 拽讜诪抓 讚诪谞讞转 讞讜讟讗 讚诇讬讻讗 诇讘讜谞讛 讜驻诇讬讙讬 讜诪砖谞讬 诇讗 驻诇讬讙讬 讻讜' 讜讗诪讗讬 诇讗 拽讗诪专 讚驻诇讬讙讬 讚讗诪专 讞爪讬 拽讜诪抓 讞讜抓 诇讝诪谞讜 讜讞爪讬 讞讜抓 诇诪拽讜诪讜 讗诇讗 注诇 讻专讞讬讱 讚讘专 讛诪住讜讬诐 讜砖诇诐 讘注讬谞谉: 

专讘讬谞讜 讞谞谞讗诇

讜诪讜转讘讬谞谉 讗讛讗 讚讗诪专讬谞谉 讻诇 讛讜讗讬诇 讗诐 讛讜讗 诇讞讜诪专讗 讚讘专讬 讛讻诇 讛讜讗 诪讬讛讗 讛驻住讞 砖注讘专讛 砖谞转讜 砖讞讟讜 讘讝诪谞讜 讘讬"讚 驻住讜诇 讜专讘讬 讬讛讜砖注 诪讻砖讬专 讗驻讬诇讜 专讘讬 讗诇讬注讝专 讚驻讜住诇 讗讬谞讜 驻讜住诇 讗诇讗 讛砖讜讞讟 讘讬"讚 诇砖诐 驻住讞 讗讘诇 讘砖讗专 讬诪讜转 讛砖谞讛 诪讻砖讬专 讜讗诪讗讬 谞讬诪讗 讛讜讗讬诇 讜讘讝诪谞讜 驻住讜诇 讻讱 砖诇讗 讘讝诪谞讜 驻住讜诇 讚讛讗 诇讞讜诪专讗 讛讜讗 讜驻专拽讬' 砖讗谞讬 讛转诐 讚专讞诪谞讗 讗讻砖专讬讛 砖谞讗' 讜讗诪专转诐 讝讘讞 驻住讞 讛讜讗 诇讛' 讛讜讗 讘讛讜讬转讜 讬讛讗 讻诇讜' 讛驻住讞 讛讜讗 砖砖讞讟 诇砖诐 驻住讞 讘讬"讚 诇讗驻讜拽讬 拽讚砖讬诐 讗讞专讬诐 诇砖诐 驻住讞 讚诇讗 讜诇讗 驻住讞 诇砖诇诪讬诐 讚讘注讬谞谉 讛讜讗 讘讛讜讬转讜 讬讛讗 诇砖诪讜 讘讝诪谞讜 讚讛讜讗 讗诐 讬砖讞讟 诇砖诐 讗讞专讬诐 驻住讜诇 砖诇诪讬诐 谞诪讬 讗诐 讬砖讞讟讜 诇砖诐 驻住讞 驻住讜诇讬谉 诇砖诪讜 砖诇讗 讘讝诪谞讜 讚讛讜讗 讻砖专 诇砖诐 砖诇诪讬诐 讙诐 砖诇诪讬诐 诇砖诐 驻住讞 讻砖专讬诐:




谞讬转谞讬 诇讬 诪专 住驻专 讬讜讞住讬谉 驻讬' 讗诪专 诇讜 诇诪讚谞讬 住驻专 讚讘专讬 讛讬诪讬诐:




砖讚讗 拽诇讗 驻转讬拽 讘讬讛. 谞讟诇 讗讘谉 讝专拽 注诇讬讜 讻诇讜' 讙注专 讘讜 砖讗诇讜:




诪讛 讘讬谉 诇砖诪讜 讜砖诇讗 诇砖诪讜 诇讗讜讻诇讬讜 讜砖诇讗 诇讗讜讻诇讬讜. 砖讛砖讜讞讟 诇砖诪讜 讜砖诇讗 诇砖诪讜 驻住讜诇 讜讛砖讜讞讟 诇讗讜讻诇讬讜 讜砖诇讗 诇讗讜讻诇讬讜 讻砖专 讗诪专 诇讬讛 砖诇讗 诇砖诪讜 驻住讜诇讜 讘讙讜驻讜 砖讛讜讗 驻住讞 讜砖讞讟讜 诇砖诐 砖诇诪讬诐 砖讬谞讛 讛讝讘讞 注爪诪讜 讘诪讞砖讘转讜 诇讗讜讻诇讬讜 讜砖诇讗 诇讗讜讻诇讬讜 诇讘专讬讗 讜诇讞讜诇讛 讗讬谉 讛讝讘讞 驻住讜诇讜 讘讙讜驻讜 讻讬 讛讝讘讞 讘讻砖专讜转讜 注讜诪讚 诇砖诪讜 讜砖诇讗 诇砖诪讜 讗讬 讗驻砖专 诇讘专专 讗讬住讜专讜 讻诇讜诪专 诇讗 讬转讻谉 诇讛讜讚注 讗讬讝讛 爪讚 砖诇 讝讘讞 诇砖诪讜 讜讗讬讝讛 爪讚 砖诇讗 诇砖诪讜 讻讚讬 砖转谞讬讞 讛讗讬住讜专 讜转讗讻诇 讛诪讜转专. 诇讗讜讻诇讬讜 讜砖诇讗 诇讗讜讻诇讬讜 讗驻砖专 诇讘专专 讗讬住讜专讬讛 讛讞讜诇讛 讗住讜专 讜讛讘专讬讗 诪讜转专 诇砖诪讜 讜砖诇讗 诇砖诪讜 讬砖谞讜 讘讗专讘注 注讘讜讚讜转 诇讗讜讻诇讬讜 讜砖诇讗 诇讗讜讻诇讬讜 讗讬谞讜 讗诇讗 讘砖讞讬讟讛 诇砖诪讜 讜砖诇讗 诇砖诪讜 讘拽专讘谉 爪讘讜专 讻讘讬讞讬讚 讚讘讬谉 讝讛 讜讘讬谉 讝讛 砖诇讗 诇砖诪讜 驻住讜诇 诇讗讜讻诇讬讜 讜砖诇讗 诇讗讜讻诇讬讜 诇讗 诪砖讻讞转 诇讛 讘爪讘讜专 讚诇讬讻讗 讘爪讘讜专 讝讘讞讬 砖诇诪讬诐 讗诇讗 砖谞讬 讻讘砖讬 注爪专转 讛讘讗讬谉 注诐 砖转讬 讛诇讞诐 讜讻转讬讘 (讜讬拽专讗 讻状讙:讻壮) 讜讛谞讬祝 讛讻讛谉 讗讜转诐 注诇 诇讞诐 讛讘讻讜专讬诐 转谞讜驻讛 注诇 砖谞讬 讜讙讜' 诇讻讛谉 讛诐 讜诇讗 诇爪讘讜专:




讗诪专 专讘 讗砖讬 驻住讜诇讜 讘讙讜驻讜 讜讗讬 讗驻砖专 诇讘专专 讗讬住讜专讜 讚讘专 讗讞讚 讛谉 讜讛讻讬 拽讗诪专 诪讛 讟注诐 讗讬住讜专讜 讘讙讜驻讜 砖讗讬 讗驻砖专 诇讘专专 讗讬住讜专讜:
诪转谞讬' 砖讞讟讜 诇诪讜诇讬谉 讜诇注专诇讬诐 诇讟讛讜专讬谉 讜诇讟诪讗讬谉 讻砖专 诪驻讜专砖 讘住讜祝 讛讜专讬讜转 诪讗谉 讗讞专讬' 专' 诪讗讬专:






讛诪讗讬专讬

讻诇 拽专讘谉 讛讘讗 讘讟讜诪讗讛 讻讙讜谉 拽专讘谞讜转 讛爪讘讜专 讗讜 讗祝 砖诇 讬讞讬讚 砖拽讘讜注 诇讜 讝诪谉 讗讬谞讜 谞讗讻诇 讗诇讗 诪拽讟讬专讬谉 诪诪谞讜 讛专讗讜讬 诇讛拽讟讬专 讜讛砖讗专 谞砖专祝 讞讜抓 诪拽专讘谉 驻住讞 讛讘讗 讘讟讜诪讗讛 讻讙讜谉 砖讛讬讜 专讜讘 讛爪讘讜专 讟诪讗讬谉 砖讛讜讗 谞讗讻诇 讛讜讗讬诇 讜注讬拽专 讛讘讗转讜 诇讗讻讬诇讛 讻砖讛讜转专 讘讟讜诪讗讛 注诇 讚注转 讗讻讬诇讛 讛讜转专 讜讗注"驻 砖谞讟诪讗 讛讘砖专 讘诪讙注诐 砖讗祝 讟讜诪讗转 讛讘砖专 讛讘讗讛 诪爪讚 诪讙注诐 讘讗讻讬诇转诐 讛讜转专讛 讘讜:



讻讘专 讬讚注转 砖讛驻住讞 讗讬谞讜 讘讗 讗诇讗 讘谉 砖谞转讜 注讘专讛 砖谞转讜 讻讙讜谉 砖谞讜诇讚 讗砖转拽讚 拽讜讚诐 讗专讘注讛 注砖专 讜注讻砖讬讜 讛驻专讬砖讜 诇砖诐 驻住讞 砖谞诪爪讗 砖讛驻专讬砖讜 诇诪讛 砖讗讬谉 专讗讜讬 诇讜 砖讛专讬 讗讬谉 驻住讞 讘讗 讘讬转专 诪砖谞讛 住转诪讜 诇砖诇诪讬诐 讛讜讗 注讜诪讚 砖讻讱 讛讻诇诇 讬讚讜注 驻住讞 砖诇讗 讘讝诪谞讜 拽专讘 砖诇诪讬诐 砖讗诐 讛讬' 专讗讜讬 诇驻住讞 讜讗讘讚 讜谞诪爪讗 诇讗讞专 讛驻住讞 讻讱 诇诪讚谞讜讛 诪诪讛 砖讻转讜讘 讜讝讘讞转 驻住讞 诇讛' 讗诇讛讬讱 爪讗谉 讜讘拽专 讻诇讜诪专 砖讛拽专讬讘讛讜 讻拽专讘谉 讛讘拽专 讜讗诐 讛讜讗 拽讜讚诐 讛驻住讞 讻讙讜谉 砖讛驻专讬砖讜 诇砖诐 驻住讞 讜讗讬谞讜 专讗讜讬 诇驻住讞 诇诪讚谞讜讛讜 诪诪讛 砖讻转讜讘 讗诐 诪谉 讛爪讗谉 拽专讘谞讜 诇讝讘讞 砖诇诪讬诐 讻诇讜诪专 讝讻专 讛讘讗 诪谉 讛爪讗谉 砖讝讛讜 拽专讘谉 讛驻住讞 诇驻注诪讬诐 讬讛讗 拽专讘 砖诇诪讬诐 讜诪转讜讱 讻讱 讝讛 砖讛讜驻专砖 诇砖诐 驻住讞 讜讗讬谞讜 专讗讜讬 诇驻住讞 讜砖讞讟讜 讘讝诪谞讜 诇砖诐 驻住讞 讜讻谉 砖讛讬' 专讗讜讬 诇驻住讞 讗诇讗 砖讛讜驻专砖 诇砖诐 砖讗专 讝讘讞讬诐 讜注讻砖讬讜 讘讝诪谞讜 讛讜讗 诪拽专讬讘讜 诇砖诐 驻住讞 讛拽专讘谉 讻砖专 讻讚讬谉 砖诇诪讬诐 砖讛拽专讬讘诐 诇砖诐 驻住讞 讗诇讗 砖讛讜讗 爪专讬讱 诇驻住讞 讗讞专 砖讻诇 讛讝讘讞讬诐 砖谞讝讘讞讜 砖诇讗 诇砖诪谉 讻砖专讬诐 讗诇讗 砖诇讗 注诇讜 诇砖诐 讞讜讘讛 讜讗注"驻 砖讗诐 讛讬' 讘讛讬驻讜讱 专"诇 砖砖讞讟 驻住讞 诇砖讜诐 砖诇诪讬诐 驻住讜诇 讜讻诪讜 砖讗诪专讜 砖诐 讞讜抓 诪谉 讛驻住讞 讜讛讞讟讗转 讜讻谉 讗诐 讛拽专讬讘 驻住讞 砖诇讗 讘讝诪谞讜 诇砖诐 驻住讞 驻住讜诇 注讚 砖讬拽专讬讘谞讜 诇砖诐 砖诇诪讬诐 讗讜 讘住转诐 砖讛专讬 住转诪讜 砖诇诪讬诐:





转讜住驻讜转 专讬"讚 (诪讛讚讜专讛 转诇讬转讗讛)

诪讛 讘讬谉 诇砖诪讜 讜砖诇讗 诇砖诪讜 诇讗讜讻诇讬讜 讜砖诇讗 诇讗讬讻诇讬讜 驻讬' 砖讗讬谉 诇转诇讜转 讛讟注诐 诪砖讜诐 讚讗讬 讗驻砖专 诇讻讝讬转 讘砖专 讘诇讗 砖讞讬讟讛 讜讛讬诇讻讱 讻诇 讛讬讻讗 讚讻转讬讘讬 讘砖专 讚讛讗 讻诇 讛砖讞讬讟讛 注砖讛 诇砖诐 讻砖专讬谉 讜驻住讜诇讬谉 讜讻讬 讛讬讻讬 讚转注专讜讘转 砖诇讗 诇砖诪讜 驻住诇讗 讛讛"谞 转注专讜讘转 砖诇讗 诇讗讜讻诇讬讜 转驻住讜诇 讚讜讚讗讬 讘诪诇讗讻转 讬讜"讟 讚讗住专讛 转讜专讛 诇讻诐 讜讗诇 诇讙讜讬诐 讗诐 砖讞讟 讘讛诪讛 诇讗讻讜诇 诪诪谞讛 讬砖专讗诇 讜讙讜讬 砖专讬 讚讗"讗 诇讻讝讬转 讘砖专 讘诇讗 砖讞讬讟讛 讜讻讜诇讛 砖讞讬讟讛 爪专讬讻讛 诇讬砖专讗诇 讜讚诪讬 诇诪讚诇讬拽 诇爪讜专讱 讬砖专讗诇 讜讙讜讬 讚砖专讬 讚谞专 诇讗讞讚 谞专 诇诪讗讛 讜讻讜诇讛 讛讚诇拽讛 爪专讬讻讛 诇讬砖专讗诇 讗诐 讬讛谞讛 讙诐 讛讙讜讬 诪诪谞讛 讗讬谉 讘讻讱 讻诇讜诐 讜诇讗 讚诪讬 诇诪讘砖诇 讜讗讜驻讛 讚诪专讘讛 诪诇讗讻讛 讘注讘讜专 讛讙讜讬 讗讘诇 讛讻讗 讘砖讞讬讟讛 讚驻住诇讗 转注专讜讘转 诪讞砖讘讛 驻住讜诇 讛讘讻讜诇讛 诪讞砖讘讛 讻诇砖诪讜 讜砖诇讗 转讬驻住讜诇 谞诪讬 讘讗讜讻诇讬讜 讜砖诇讗 诇讗讜讻诇讬讜 讜讗讛讚专 诇讬讛 讚诇砖诪讜 讜砖诇讗 诇砖诪讜 讗讬 讗驻砖专 诇讘专专 讗讬住讜专讜 讻诇讜诪专 讬讞诇拽讜 讗讜转讜 诪谉 讛讗讜讻诇讬谉 讜讘讬谉 砖讗讬谞谉 讗讜讻诇讬谉 讜谞诪爪讗 砖讻诇 讛砖讞讬讟讛 讛讬讗 爪专讬讻讛 诇爪讜专讱 讛讗讜讻诇讬谉 讜讗"讗 诇讻讝讬转 讘砖专 讘诇讗 砖讞讬讟讛 讜讗讬谉 转注专讜讘转 砖诇讗 诇讗讜讻诇讬谉 讻讜诇讛 诇驻讜住诇谉 砖讻诇 讛砖讞讬讟讛 讛讬讗 爪专讬讻讛 诇讛谉 讜讛讜"诇 讻砖讜讞讟 讘讛诪讛 讘讬讜"讟 诇讬砖专讗诇 讜讙讜讬 讚砖专讬 讗讘诇 诇砖诪讜 讜砖讗诇 诇砖诪讜 诇讗讜 讘谞讬 讞诇讜拽讛 谞讬谞讛讜 讗讘诇 讗讜讻诇讬谉 讜砖诇讗 诇讗讜讻诇讬谉 讚讗讬谞讜谉 讚讘专讬 砖讬讬讻讗 诇诪讬诪专 讘讛讜 驻诇讜讙转讗:





诪讛专砖"讗 - 讞讬讚讜砖讬 讛诇讻讜转

讘讚"讛 诇讬诪讗 讛讜讗讬诇 讻讜' 讚讗讬谉 诪讞讜住专 讝诪谉 诇讘讜 讘讬讜诐 诇讙讘讬 讛讜讗讬诇 讻讜' 注讻"诇 讻转讘 诪讛专砖"诇 讜转讬诪讛 讛讗 诇注讬诇 驻讬专砖讜 讛转讜住' 讚讛转诐 讗驻讬' 诇讞讜诪专讗 诇讗 讗诪专讬' 讛讜讗讬诇 讜诪"讛 讻讜' 讗讘诇 诇讙讘讬 驻住讞 讚讗诪专讬' 诇讞讜诪专讗 讛讜讗讬诇 讻讜' 讜讗驻讬' 讙讘讬 诪讞讜住专 诪注砖讛 讻讚诇注讬诇 讜爪"诇 讚讚注转 讛转讜住' 诇驻专砖 讚讛讗讬 诪转讬讘 专讘 讛讜谞讗 拽讗讬 诇专讘讛 讻诪讜 诇专讘 讞住讚讗 讻讜' 注讻"诇 讜转讬专讜爪讜 讚讞讜拽 讚诪讬 讛讙讬讚 诇讘注诇讬 转讜住' 讚讛讗讬 诪转讬讘 拽讗讬 讙诐 诇专讘讛 讜讗讬诪讗 讚诇讗 拽讗讬 讗诇讗 诇专讘 讞住讚讗 讻驻专砖"讬 讙诐 拽讜砖讬讬转讜 讗讬谞讜 诪讜讘谉 诇讬 讚讛讗 讚讗诪专讬' 诇注讬诇 诇讞讜诪专讗 讗诪专讬谞谉 讛讜讗讬诇 讙讘讬 驻住讞 讛讬讬谞讜 诪讚专讘谞谉 讗讘诇 诪讚讗讜专讬讬转讗 诇讗 讗诪专讬谞谉 讛讜讗讬诇 讗驻讬' 讙讘讬 驻住讞 [讙] 讜讗"讻 讛讻讗 讚讘讚讗讜专讬讬转讗 拽讬讬诪讬谞谉 讚诪驻讬拽 诇讬讛 诪拽"讜 讗讜 诪拽专讗 讻讚诪住讬拽 专讘 驻驻讗 讜讗"讻 诇讗 讛讜讛 讗诪专讬' 讛讜讗讬诇 讘诪讞讜住专 诪注砖讛 讗讬 诇讗讜 诪砖讜诐 讚讗讬谉 诪讞讜住专 讝诪谉 诇讘讜 讘讬讜诐 诇讙讘讬 讛讜讗讬诇 讻讜' 讜讗讬讱 砖讬讛讬讛 讬砖 诇讚拽讚拽 讻讬讜谉 讚讘讛讛讬讗 讚讘' 砖注讬专讬诐 拽讗诪专 诇专讘 讞住讚讗 讛讜讗讬诇 诪讚讗讜专讬讬转讗 讛讬讻讗 讚诇讬讻讗 诪讞讜住专 诪注砖讛 讻讙讜谉 诇讘讜 讘讬讜诐 讗"讻 讗诪讗讬 诇讬转 诇讬讛 讛讜讗讬诇 讘讗讜驻讛 诪讬"讟 诇讞讜诇 讜讚讜讞拽 讛讜讗 诇讜诪专 讚诇讜拽讛 诪讚专讘谞谉 拽讗诪专 讜讬"诇 讚诇"诇 诇专讘 讞住讚讗 讛讜讗讬诇 讗诇讗 诇讘讜 讘讬讜诐 讚讗讬谞讜 诪讞讜住专 讻诇讜诐 讜讚讜"拽:


讘讚"讛 驻住讜诇讜 讘讙讜驻讜 讻讜' 砖讬谞讜讬 讘注诇讬诐 谞诪讬 讗"讗 诇讘专专 讗讬住讜专讜 讻讜' 注讻"诇 拽"拽 诪讻讞 讛讱 驻讬专讻讗 [讚] 讚讗"讗 诇讘专专 讗讬住讜专讜 诇讗 谞讬诇祝 谞诪讬 诇诪谞讜讬讜 讜砖诇讗 诇诪谞讜讬讜 诪诇讗讜讻诇讬讜 讜砖诇讗 诇讗讜讻诇讬讜 讜讬砖 诇讬讬砖讘 讻讚讗诪专讬' 诇注讬诇 讚讗转拽砖 讗讜讻诇讬讜 诇诪谞讜讬讜 讜讛"谞 讗转拽砖 诪谞讜讬讜 诇讗讜讻诇讬讜 诇讛讻砖讬专 讘诪拽爪转 讚讗讬谉 讛讬拽砖 诇诪讞爪讛 讜拽"诇:


讘讚"讛 注专诇讬诐 诇诪讜诇讬诐 讻讜' 讘转专讜讬讬讛讜 讛"诇 诇诪讬驻住诇 讚讛讗 专"诪 讗讬转 诇讬讛 诪驻讙诇 讘讞爪讬 诪转讬专 讻讜' 注讻"诇 讜拽"拽 讚讗讬 讘讻讛"讙 谞诪讬 诪驻住诇 专"诪 讛讬讗讱 讗砖讻讞谉 诪拽爪转 注专诇讛 讚专讘讬 拽专讗 诇讛讻砖讬专 讚讘讗讜诪专 谞诪讬 讛专讬谞讬 砖讜讞讟 诇讗诇讜 讛"诇 讻诪驻讙诇 讘讞爪讬 诪转讬专 [讛] 讜讬砖 诇讬讬砖讘 讜讚讜"拽:


讘讗"讚 讻讚诪讜讻讞 驻"讘 讚讝讘讞讬诐 讜讘拽讜谞讟专住 讻讜' 讜讘讚"讛 讗"诇 讻讜' 讜诇"诇 诇驻专讜砖讬 讛诇"诇 讘住转诐 讗诇讗 讻讜' 注讻"诇 讜诪砖诪注转讬谉 诇讻讗讜专讛 讗讬讻讗 谞诪讬 诇讗转讜讬讬 讛讻讬 讚诪讜拽讬 诇讛 讗讘讬讬 讘诪驻专砖 住讬诪谉 专讗砖讜谉 诇诪讜诇讬谉 讻讜' 讜诇讗 诪讜拽讬 诇讛 讘住转诐 讚讗讬讻讗 诇诪讬诪专 讚讛讻讗 讗"讗 诇讗讜拽诪讗 讘住转诐 诇诪讜诇讬谉 讜诇注专诇讬诐 讚讗"讻 讛讜讛 讗讬爪讟专讬讱 诇讬讛 诇驻专讜砖讬 讜诇诪讬诪专 讗祝 诇注专诇讬诐 讚驻转讬讻讬 讘讬讛 诪讜诇讬谉 诪砖讗"讻 讛砖转讗 讚诪驻专砖 讘住讬' 专讗砖讜谉 诇诪讜诇讬诐 诇讗 讗讬爪讟专讬讱 诇讬讛 诇驻专讜砖讬 讗祝 诇注专诇讬诐 讚诪住转诪讗 讗祝 诇注专诇讬诐 拽讗诪专 讻诪"砖 讛转讜住' 讜讚讜"拽:





诪讛专砖"讗 - 讞讬讚讜砖讬 讗讙讚讜转

谞讬转谞讬  诇讬 诪专 住驻专 讬讜讞住讬谉 讻讜'  讗讬谉 诇驻专砖 住驻专 讬讜讞住讬谉 诇讙诇讜转 诇讜 诪砖驻讞讜转 讛诪讬讜讞住讬谉 讜讗讬谞谉 诪讬讜讞住讬诐 讚讛讗 讗诪专讬谞谉 讘驻专拽 讬' 讬讜讞住讬谉 讚讗住讜专 诇讙诇讜转 专拽 驻"讗 讘砖讘讜注 讜讛讻讗 拽讗诪专 讚讘专讜专讬讛 转谞讬讬讛 讘转诇转 砖谞讬谉 讜诇讝讛 驻专砖"讬 讚讗讬谞讜 讻谉 讗诇讗 住驻专 讬讜讞住讬谉 讛讜讗 诪转谞讬' 讚讚讘专讬 讛讬诪讬诐 注讻"诇 讚讛讬讬谞讜 诪转谞讬' 砖诪驻专砖 住驻专 讚"讛 诇驻讬 讬讜讞住讬 讛砖讘讟讬诐 讜诪砖驻讞讜转讬讛诐 讜讻谉 诪讜讻讞 诇拽诪谉 讛讗 讚讘讬谉 讗爪诇 诇讗爪诇 讻讜' 讜拽"诇: 


诪讬讜诐  砖谞讙谞讝 住驻专 讬讜讞住讬谉 讻讜'  诇讗 谞转谞讜 讟注诐 诇诪讛 谞讙谞讝 住驻专 讬讜讞住讬谉 讜讗驻砖专 诪讟注诐 砖讗诪专讜 讘驻专拽 讬' 讬讜讞住讬谉 讚讬砖讘讜 讜讘讚拽讜 讗讞专讬 诪砖驻讞讜转 讜讻讬讜谉 砖讛讙讬注讜 诇住讻谞讛 驻讬专砖讜 讜驻专砖"讬 砖讛讙讬注讜 诇驻住讜诇 讘注诇讬 讝专讜注讜转 讜讬讛专讙讜诐 诪讝讛 专讗讜讬 (讛讻讗) 诇讙讜谞讝讜 讜诪住专讜诐 讛讞讻诪讬诐 诇转诇诪讬讚讬讛诐 讘注"驻 驻"讗 讘砖讘讜注 讻讚讗诪专讬谞谉 讛转诐 讜讛讬讬谞讜 讚拽讗诪专 讛讻讗 转砖砖 讻讞谉 砖诇 讞讻诪讬诐 讻讜' 讛讬讬谞讜 诇讛讜讚讬注 讻讜诇诐 讘注"驻 讜讚讜"拽: 


讜讻讛讛 诪讗讜专 注讬谞讬讛诐 讻讜'  讚讛讬讬谞讜 注讬谉 讛砖讻诇 讜讛谞讘讜讗讛 讜讛讬讬谞讜 讚转砖砖 讻讞 讛讞讻诪讛 讻讬 讗诐 讗讬谉 讛谞讘讜讗讛 诇讗 讬讚注谞讜 讻讞 讛讞讻诪讛 讚注讚讬驻讗 诪谞讘讜讗讛 讜转诇讛 讛讚讘专 讘讬讞讜住 讻讚讗诪专讬' 讚讗讬谉 讛谞讘讜讗讛 砖讜专讛 讗诇讗 注诇 诪讬讜讞住讬谉 砖讘讬砖专讗诇: 


[讘讬谉  讗爪诇 诇讗爪诇 讻讜'.  驻讬专砖 专砖"讬 砖谞讬 诪拽专讗讜转 讜驻专砖讛 讙讚讜诇讛 讘讬谞讬讛谉 讜讻讜' 注"砖 讗讘诇 讘注专讜讱 讗爪诇 驻讬专砖 驻住讜拽 讛讜讗 讘讚"讛 转讞诇转讜 讗爪诇 讜住讜驻讜 讗爪诇 讜讗注"驻 砖拽专讜讘讬谉 讻讜' 注"砖]:





讞讻诪转 砖诇诪讛

专砖"讬 讘讚"讛 讗"讗 诇讘专专 讚诪讛 讞诇拽 诇砖诪讜 讜诪讛 讞诇拽 砖诇讗 诇砖诪讜 讗讘诇 讗讜讻诇讬讜 讗驻砖专 诇讘专专 讞诇拽 讗讜讻诇讬讜 讻讜' 讻爪"诇:


转讜住' 讘讚"讛 诇讬诪讗 讛讜讗讬诇 讻讜' 讚讗讬谉 诪讞讜住专 讝诪谉 诇讘讜 讘讬讜诐 讻讜'. 谞"讘 驻讬' 砖诇讗 讗诪专讬谞谉 诪讞讜住专 讝诪谉 讜讛讜讬 讻诪讞讜住专 诪注砖讛 砖诇讗 谞讗诪专 讛讜讗讬诇 诪讗讞专 砖讛讜讗 讘讜 讘讬讜诐 讗诇讗 砖诇讗 讛讙讬注 注讚讬讬谉 讝诪谞讜 讻讙讜谉 砖注讬专 讛诪讜住驻讬谉 讜诪砖"讛 讗诪专讬' 讛讜讗讬诇 讙讘讬 砖注讬专 讬讜"讻 讚诇注讬诇 讘讛驻讜讱 讛讚祝 讘讚"讛 讻讬 诇讬转 诇讬讛 诇拽讜诇讗 讻讜'. 讜谞"讘 注讜讚 讜转讬诪讛 讛讗 诇注讬诇 驻讬专砖讜 讛转讜住' 讚讛转诐 讗驻讬诇讜 诇讞讜诪专讗 诇讗 讗诪专讬' 讛讜讗讬诇 讜诪砖"讛 爪"诇 讚诪讞讜住专 讝诪谉 诇讙讘讬 讘讜 讘讬讜诐 诇讗 讞砖讬讘 讻诪讞讜住专 诪注砖讛 讗讘诇 讙讘讬 拽专讘谉 驻住讞 讚讗诪专讬' 诇讞讜诪专讗 讛讜讗讬诇 讜讬讘讬讗 驻住讞 讗讞专 讜讗驻讬诇讜 讙讘讬 诪讞讜住专 诪注砖讛 讻讚诇注讬诇 讜爪"诇 讚讚注转 讛转讜住' 诇驻专砖 讚讛讗讬 诪转讬讘 专讘 讛讜谞讗 拽讗讬 讗驻讬诇讜 诇专讘讛 讻诪讜 诇专讘 讞住讚讗 讜专讘讛 住讘专 诪讞讜住专 诪注砖讛 诇讗 讗诪专讬' 讛讜讗讬诇 讗驻讬诇讜 诇讞讜诪专讗 讗"讻 讘注"讻 爪"诇 讚诪讘讜 (讘讝诪谉) [讘讬讜诐] 驻专讬讱 讻诪讜 砖驻讬专砖讜 讛转讜住' 讜诪砖"讛 讻讜转讘讬谉 讛转讜住' 讜谞专讗讛 诇驻专砖 讻讜' 讻诇讜诪专 砖转讛讗 讛拽讜砖讬讗 讙诐 讻谉 讗诇讬讘讗 讚专讘讛 讜讚讜"拽 (注讬讬谉 讘诪讛专砖"讗):


讘讚"讛 注专诇讬诐 讻讜' 讜讘拽讜谞讟专住 讛讘讬讗讛 讗"诇 讗讘讬讬 讻讜' 讛讚"讗:





专砖"砖

转讜住' 讚"讛 讗讬诇讬诪讗. 注讬讬谉 讻讛"讚 讜诇注"讚 谞诇"驻 注驻"讬 诪砖"讻 讘注爪诪诐 (诇拽诪谉 注讞) 讘讚"讛 讛讗 讚讟"讘 诪讚讗讜专讬讬转讗 讛爪讬抓 诪专爪讛 讗祝 讘讬讞讬讚 诇讻转讞诇讛 诇讝专讜拽 讛讚诐 注诇讬讜 讜讛讞讬诇讜拽 讘讬谉 讬讞讬讚 诇爪讬讘讜专 讛讜讗 讘讟讜诪讗转 讛讙讜祝 讜诇驻"讝 讚讘专讬 讛砖"住 讛讻讗 诪讗讬专讬谉 讗讬 讘讟"讘 讛讬讻讗 讛讜转专讛 专"诇 诪讻诇诇 讗讬住讜专 讚讛讗 讙诐 讘讬讞讬讚 砖专讬 讜诇讛讻讬 砖驻讬专 诪砖谞讬 讘讛讜讗讘"讗 讘讟讜诪讗转 驻住讞 讚砖诐 讗祝 讘讟"讘 讞讬诇讜拽 讘讬谉 讬讞讬讚 诇爪讘讜专 讜拽"诇 砖驻讬专 讛讜转专 诪讻诇诇讜:



转讜住' 讚"讛 诇讬诪讗. 注讬讬谉 诪讛专砖"讗 砖讻转讘 砖讚讜讞拽 诇讜诪专 讚诇讜拽讛 (讚讗专"讞 讙讘讬 讛讗讜驻讛 诪讬讜"讟 诇讞讜诇) 诪讚专讘谞谉 拽讗诪专 讜转诪讬讛谞讬 讚讛专讬 诪讜讻讞 诇讛讚讬讗 砖诐 讘讗"注 讚诪讚讗讜专讬讬转讗 拽讗诪专 诪讚讗"诇 专讘讛 诪砖讜诐 注"转 砖专讬谞谉 讗讬住讜专 讚讗讜专讬讬转讗 讜讻谉 讜诪砖讜诐 讛驻住讚 诪诪讜谞讜 砖专讬谞谉 讗"讚 讜专"讞 诪拽砖讛 诇专讘讛 砖诐 诪讬砖 讞讜专砖 讻讜'. 讜讗讬 诇讗讜 讚讗讜专讬讬转讗 拽讗诪专 诇讚讬讚讬讛 谞诪讬 转拽砖讬:



转讜住' 讚"讛 驻住讜诇讜. 讻讚诇注讬诇. 讛讜讗 (讘讚祝 住讗) 讜转诪讬讛谞讬 注诇 驻讬专讜砖 讛专诪讘"诐 砖讞砖讘诐 讘转专转讬 讚诇讗 讻专讘讗 讜专"讗 讜注讜讚 转讬诪讛 砖讛砖诪讬讟 讟注诐 讚讬砖谞讜 讘讚"注. 讜讚注 讚讘讟注诐 讛讗讞专讜谉 讻转讘 讻讬 砖诇"砖 谞讜讛讙 讘讻讛"拽 讜讝讗转 讛讬讗 诪讬讜讞讚转 讘驻住讞 讜诪砖诪注 砖讻谉 讛讬转讛 讙讬专住转讜 讘讙诪专讗 讜讻转诪讬讛转 讛转讜住驻讜转:





讘谉 讬讛讜讬讚注

讗指诪址专 诇值讬讛旨: 专址讘旨执讬, 诪址讛 讘旨值讬谉 诇执砖讈职诪讜止 讜职砖讈侄诇旨止讗 诇执砖讈职诪讜止?. 讬砖 诇讛拽砖讜转 诇诪讛 讘讞专 诇砖讗讜诇 诪诪谞讜 砖讗诇讛 讝讜 诇注转 注转讛?
讜谞专讗讛 诇讬 讘住"讚 讻讬 专讘讬 砖诪诇讗讬 诇讗 讛讬讛 谞爪专讱 诇转砖讜讘讛 注诇 砖讗诇讛 讝讜 讻讬 讛讜讗 讛讬讛 讬讜讚注 讛讟注诐 砖讝讛 驻讬住讜诇讜 讘讙讜驻讜 讜讝讛 讗讬谉 驻讬住讜诇讜 讘讙讜驻讜 讜专拽 讝讻专 讝讛 注转讛 诇驻谞讬讜 讻讚讬 诇讛砖讬讙 注诇 讚讘专讬讜 诪讻讞 讚讬谉 讝讛 讘讚专讱 讻讘讜讚 讻讬 讛讜讗 讗诪专 诇讜 转讞诇讛 讻讬讜谉 砖讛讜讗 诪谉 诇讜讚 讜诪讜砖讘讜 讘谞讛专讚注讗 谞讚讞讛 诇讙诪专讬 诪谉 诇讬诪讜讚 讝讛 谞诪爪讗 砖讚讞讛 讗讜转讜 砖转讬 讚讞讬讜转 诪谉 讛诇讬诪讜讚 讗讞转 诪爪讚 诇讜讚 讜讗讞转 诪爪讚 谞讛专讚注讗 讜讻诪讜 砖讗诪专 '讜职讻指诇 砖讈侄讻旨值谉 讚旨职讗址转旨职 诪执诇旨止讚 讜旨诪讜止转指讘指讱职 讘旨执谞职讛址专职讚旨职注指讗' 讜讘讗 专讘讬 砖诪诇讗讬 诇讛砖讬讙 注诇 讛诪讜谞讞 讛讝讛 砖注砖讛 诪讚讬谉 讝讛 砖讬砖 讞讬诇讜拽 讘旨值讬谉 砖讈侄诇旨止讗 诇执砖讈职诪讜止 讜旨诇执砖讈职诪讜止 讜旨讘值讬谉 诇职讗讜止讻职诇指讬讜 讜职砖讈侄诇旨止讗 诇职讗讜止讻职诇指讬讜 诪砖讜诐 讛讗讬 住讘专讛 讚讝讛 驻讬住讜诇讜 讘讙讜驻讜 讜讝讛 驻讬住讜诇讜 砖诇讗 讘讙讜驻讜 讜注诇 讻谉 转拽砖讬 诇专讘讬 讬讜讞谞谉 讗讬讱 注砖讛 诇讜 讚讞讬讛 诪讻讞 讚讛讬讛 诪讜砖讘讜 讘谞讛专讚注讗 讚讗讬谉 讝讛 谞讜讙注 讘讙讜驻讜, 讻讬 讘砖诇诪讗 诪爪讚 诇讜讚 讻讬讜谉 讚谞讜诇讚 讘讛 讞砖讬讘 驻讬住讜诇讜 讘讙讜驻讜 讗讘诇 谞讛专讚注讗 诇讗 谞讜诇讚 讜专拽 讛讬讛 讬讜砖讘 砖诐 讜讗诐 讻谉 诪爪讚 谞讛专讚注讗 讗讬谞讜 诪讙讬注 诇讜 讞住专讜谉 诇讚讞讜转讜 诪谉 讛诇讬诪讜讚 讻诇诇.



诪执讬旨讜止诐 砖讈侄谞旨执讙职谞址讝 住值驻侄专 讬讜止讞植住执讬谉, 转旨指砖讈址砖讈 讻旨止讞指谉 砖讈侄诇 讞植讻指诪执讬诐 讜职讻指讛指讛 诪职讗讜止专 注值讬谞值讬讛侄诐. 谞专讗讛 诇讬 讛讬讬谞讜 讟注诪讗 讻讬 讘旨职住值驻侄专 讬讜止讞植住执讬谉 砖讛讜讗 讛讬讛 讘讬讗讜专讬诐 讜专诪讝讬诐 讘驻住讜拽讬诐 砖诇 讚讘专讬 讛讬诪讬诐 讛讬讜 讗讜转诐 讛讘讬讗讜专讬诐 讜讛专诪讝讬诐 讻谞讜讬讬诐 讘讛拽讚诪讜转 谞驻诇讗讬诐 讘讚讘专讬 转讜专讛 讘谞住转专 讜讘谞讙诇讛 讜诪讗讜转诐 讛讛拽讚诪讜转 讛讬拽专讬诐 讛讬讜 讛讞讻诪讬诐 诇讜诪讚讬诐 诇驻专砖 讘讛诐 讜诇讚专讜砖 讘讛诐 讻诪讛 诪拽专讗讜转 讜讻诪讛 诪注砖讬诐 讘讚讘专讬 转讜专讛, 讜诇讻讱 转旨指砖讈址砖讈 讻旨止讞指谉 讻讬 讞住专讜 讬讚讬注转 讻诪讛 讜讻诪讛 讛拽讚诪讜转 谞驻诇讗讬诐 砖讛讬讜 讚讜专砖讬诐 讜诪驻专砖讬诐 讘讛诐 讻诪讛 注谞讬讬谞讬诐 讘讚讘专讬 转讜专讛.
讜讗讜诪专讜 讻指讛指讛 诪职讗讜止专 注值讬谞值讬讛侄诐, 谞专讗讛 诇讬 讚诪拽讜讚诐 诇讗 讛讬讜 专砖讗讬谉 诇讻转讜讘 转讜专讛 砖讘注诇 驻讛 讜专拽 讛讬讜 讻讜转讘讬谉 讛讗讙讚讜转 砖诇 讛住讜讚讜转 砖讛诐 讗讚专讜转 讜住驻专 讛讝讜讛专 讚专砖讘"讬 讜转诇诪讬讚讬讜 讜住驻专 讗讙讚转讗 讚专讘 讛诪谞讜谞讗 住讘讗 讜专讘 讬讬讘讗 住讘讗 讜专讘讬 讻专讜住驻讚讗讬 讜讻讬讜爪讗 讗讘诇 讘讗讙讚讜转 砖诇 讞诇拽 讛谞讙诇讛 诇讗 谞转谞讜 诇讛讻转讘 讘讝诪谞诐 讗诇讗 专拽 讛讗讙讚讛 讛讝讗转 砖诇 讚讘专讬 讛讬诪讬诐 砖讛讜讗 讘讞诇拽 讛谞讙诇讛 砖讛讬讜 拽讜专讬谉 讗讜转讜 '住值驻侄专 讬讜止讞植住执讬谉' 讜讻讬讜谉 砖谞讙谞讝 住驻专 讝讛 诇讗 讬砖 住驻专 讘讞诇拽 讛谞讙诇讛 诇拽专讜转 讘讜 讘注讬谞讬讛诐 诪转讜讱 讛讻转讘 讻讬 讗讜转诐 讛住驻专讬诐 砖诇 讞诇拽 讛住讜讚 诇讗 讛讬讜 诪爪讜讬讬诐 讗诇讗 诇讞讻诪讬诐 讙讚讜诇讬诐 驻专讟讬讬诐. 讜诇讝讛 讗诪专 讘讙谞讬讝转讜 讻指讛指讛 诪职讗讜止专 注值讬谞值讬讛侄诐 砖诇讗 讛讬讛 诇讛诐 诇讬诪讜讚 诇诇诪讚讜 讘讗讜专 注讬谞讬讛诐 诪转讜讱 讛住驻专 讘转讜专讛 砖讘注诇 驻讛.



讘旨值讬谉 '讗指爪值诇' 诇职'讗指爪址诇' 讟职注执讬谞讜旨 讗址专职讘旨址注 诪职讗指讛 讙旨址诪职诇值讬 讚旨执讚职专指砖讈指讛. 讗祝 注诇 讙讘 讚讗诪专讬谞谉 讘砖讗专 讚讜讻转讬 讚讘专讜 讞讻诪讬诐 讘诇砖讜谉 讙讜讝诪讗 讘讛讛讬讗 讚谞诪谞讜 注诇讬讛 砖诇砖 诪讗讜转 讻讛谞讬诐, 谞专讗讛 讛讻讗 讗讬谉 讛讻讜讜谞讛 诇讜诪专 诪砖讜讬 讗专讘注 诪讗讜转 讙诪诇讬诐 讗诇讗 讙诪诇讬 讚拽讗诪专 讛讻讗 讛讜讗 专讜爪讛 诇讜诪专 诇讜讞讜转, 讻诪讜 砖讗诪专讜 讘砖讘转 (砖讘转 拽:) 讚讝专拽 讜谞讞 讗讙讜讚讗 讚讙诪诇讗 讜讻谉 讘诪讜注讚 拽讟谉 (诪讜注讚 拽讟谉 讜:) 讜讛讜讗 讚诇讬讻讗 讙诪诇讗 讜讻谉 讘住谞讛讚专讬谉 (住谞讛讚专讬谉 住讝:) 驻砖专 拽诐 讗讙诪诇讗, 讚讛讻讜讜谞讛 砖诇 讙诪诇讗 讛讬讬谞讜 诇讜讞讜转 砖诇 讙砖专 拽讟谉, 讜讻诪讜 砖驻讬专砖 讘注专讜讱 讝"诇, 讜讻谉 诪拽讜讚诐 诇讗 讛讬讛 诪爪讜讬 讗爪诇诐 讛谞讬讬专 讜讛讬讜 讻讜转讘讬谉 注诇 诇讜讞讜转 注爪讬诐 拽讟谞讬诐 讘诪拽讜诐 讚驻讬诐 砖诇 谞讬讬专 砖讻讜转讘讬谉 注转讛 讜讝讛讜 砖谞讗诪专 讻讗谉 转' 讙诪诇讬 专讜爪讛 诇讜诪专 注专讱 转' 诇讜讞讜转 讻诪讜 砖转讗诪专 转' 讚驻讬谉.





讘谞讬讛讜

讜旨诪址讛 讘旨职专讜旨专职讬指讛 讚旨职讘执讬转职讛讜旨 讚旨职专址讘旨执讬 诪值讗执讬专, 讘旨职专址转旨值讬讛旨 讚旨职专址讘旨执讬 讞植谞执讬谞指讗 讘旨侄谉 转旨职专址讚职讬讜止谉. 驻讬专讜砖 讜旨诪址讛 讘旨职专讜旨专职讬指讛 讛讬讚讜注讛 讘注诇转 讛诪注诇讛 砖诪注诇转讛 谞专诪讝讛 讘砖诪讛 讚谞拽专讗转 讘旨职专讜旨专职讬指讛 砖讛讜讗 '讘专讜专 讬"讛' 砖讛诐 住讜讚 讞讜"讘 [讞讻诪讛 讜讘讬谞讛], 讜讙诐 注讜讚 讛讜讜转 讚旨职讘执讬转职讛讜旨 讚旨职专址讘旨执讬 诪值讗执讬专, 讗砖转讜 砖诇 讞讘专 讙讚讜诇 讘注诇 讛谞住, 讚讜讚讗讬 讝讻讜转 讘注诇讛 讬讙讬谉 砖转爪诇讬讞 讘诇讬诪讜讚, 讚讛讗 专讘讬谞讜 讛拽讚讜砖 讗诪专 (注讬专讜讘讬谉 讬讙:) 讛讗 讚讞讻讬诪谞讗 诪砖讜诐 讚讞讝讬转讬讛 诇专讘讬 诪讗讬专 诪讗讞讜专讬讛, 讜讗诇讜 讞讝讬转讬讛 诪拽诪讬' 讛讜讛 讞讻讬诪谞讗 讟讜讘讗! 讜讙诐 注讜讚 讛讬转讛 讘旨职专址转旨值讬讛旨 讚旨职专址讘旨执讬 讞植谞执讬谞指讗 讘旨侄谉 转旨职专址讚职讬讜止谉 砖讝讻讜转讜 讙讚讜诇 砖诪住专 注爪诪讜 诇砖专讬驻讛 讘砖讘讬诇 讛转讜专讛, 讚讜讚讗讬 讝讻讜转 讗讘讬讛 讙讚讜诇 讛讬讛 砖讬讙讬谉 注诇讬讛 诇讛爪诇讬讞 讘诇讬诪讜讚 砖诇讛, 讜注讜讚 讚讘讗诪转 讛讬讗 诪讜讞讝拽转 诇讞讻诪谞讬转 讜专讘谞讬转 讙讚讜诇讛 讜注爪讜诪讛 讚旨址讛植讜址转 讙旨指诪职专指讛 转旨职诇址转 诪职讗指讛 砖讈职诪址注职转旨职转指讗 讘旨职讬讜止诪指讗 讚旨职住执转职讜指讗 诪执转旨职诇址转 诪职讗指讛 专址讘旨职讜职转旨指讗, 讚讜讚讗讬 讚讘专 讝讛 讛讜讗 驻诇讗 讙讚讜诇, 讚讗诐 讛转诇诪讬讚 讬转诪讬讚 讗爪诇 专讘 讗讞讚 讗讝 讛专讘 讬讜讚注 诪讝讙 讛转诇诪讬讚 讜讛转诇诪讬讚 讬讜讚注 诪讝讙 讛专讘 讗驻砖专 砖讬拽诇讜讟 讛转诇诪讬讚 讜讬砖讬讙讜, 诪讛 砖讗讬谉 讻谉 讘旨职专讜旨专职讬指讛 讚讛讬转讛 诇讜诪讚转 诪砖诇砖 诪讗讜转 讞讻诪讬诐 讘讬讜诐, 讚谞诪爪讗 诇讙讘讬 讻诇 讞讚 讜讞讚 讛讜讬 讛转讞诇转 诇讬诪讜讚, 讜拽砖讛 诇拽诇讜讟 讜讛讬讗 讛讜讜转 讙诪专讗 砖驻讬专 诪讻讜诇讛讜, 讜注诐 讻诇 讝讛 '住值驻侄专 讬讜止讞植住执讬谉' 诇讗 诪爪讬讬讗 诇诪讙诪专讬讛 讘转诇转 砖谞讬!


讛讜止讗执讬诇 讜职爪讜旨专职讘指讗 诪值专址讘旨指谞指谉 讗址转旨职, 转旨指讗 讜职讗值讬诪指讗 诇指讱职 讜职讻讜旨'. 拽砖讛 讜讻讬 诇讗 讬讚注 砖讛讜讗 爪讜专讘讗 诪专讘谞谉 诪讗讞专 砖讘讗 诇诇诪讜讚 '住值驻侄专 讬讜止讞植住执讬谉'? 讜注讜讚 讻讘专 谞转专爪讛 诇诇诪讚讜, 讜讗讬讱 讬诇诪讚讜 讗诐 讗讬谞讜 爪讜专讘讗 诪专讘谞谉? 讜谞专讗讛 诇讬 讘住"讚 注诇 驻讬 诪讛 砖讻转讘谞讜 讘住讛"拽 讘侄旨谉 讬职讛讜止讬指讚指注 讚诪讛 砖砖讗诇讜 诪讛 讘讬谉 诇砖诪讜 讜砖诇讗 诇砖诪讜, 讘讞讻诪讛 讙讚讜诇讛 讚讘专 注诪讜, 砖讘讝讛 讛拽砖讛 诇讜 注诇 讚讘专讬讜 砖讗诪专 诇讜 讻诇 砖讻谉 讚讗转 诪谉 诇讜讚 讜诪讜转讘讱 讘谞讛专讚注讛, 讚讛专讙讬砖 专讘讬 讬讜讞谞谉 砖讬讚注 讛讟注诐 砖诇 讛驻专砖 砖讬砖 讘讬谉 讝讛 诇讝讛, 诪砖讜诐 讚讝讛 驻住讜诇讜 讘讙讜驻讜, 讜诇讻讱 讘讗 诇讛拽砖讜转 注诇 讚讘专讬讜 讘讝讛, 讜注诇 讻谉 讗诪专 诇讜 注转讛 砖讬讚注转讬 讚爪讜专讘讗 诪专讘谞谉 讗转 砖转讜讻诇 诇讚讘专 讚讘专讬诐 谞讻讜讞讬诐 讘专诪讝, 转旨指讗 讜职讗值讬诪指讗 诇指讱职 讟注诪讬诐 讞讚砖讬诐 注诇 讛砖讗诇讛, 诪诇讘讚 讛讟注诐 砖讬讚注转 砖谞转讻讜讜谞转 诇讛注讬专 注诇 讚讘专讬 讘讜, 讜讛讜讗 讛讗' 讟注诐 讝讛 砖讗转讛 讬讜讚注 砖讝讛 驻住讜诇讜 讘讙讜驻讜 讜讝讛 讗讬谉 驻住讜诇讜 讘讙讜驻讜, 讜注讜讚 讝讛 讗驻砖专 诇讘专专 讗讬住讜专讜 讜讝讛 讗讬 讗驻砖专 诇讘专专 讗讬住讜专讜, 讜注讜讚 讝讛 讬砖谞讜 讘讗专讘注讛 注讘讜讚讜转 讜讝讛 讗讬谞讜 讘讗专讘注讛 注讘讜讚讜转, 讜注讜讚 讝讛 讬砖谞讜 讘爪讬讘讜专 讻讘讬讞讬讚 讜讝讛 讗讬谞讜 讘爪讬讘讜专 讻讘讬讞讬讚, 讛专讬 诇讱 讗专讘注讛 讟注诪讬诐 讘讚讘专 讝讛.


讘旨值讬谉 '讗指爪值诇' 诇职'讗指爪址诇' 讟职注执讬谞讜旨 讗址专职讘旨址注 诪职讗指讛 讙旨址诪职诇值讬 讚旨执讚职专指砖讈指讛. 驻讬专砖转讬 讘住讛"拽 讘侄旨谉 讬职讛讜止讬指讚指注 专讜爪讛 诇讜诪专 转' 诇讜讞讜转, 讻讬 '讙诪诇讗' 讘诇砖讜谉 讛转诇诪讜讚 '诇讜讞' 注讬讬谉 砖诐, 讜讝讛 诪讜讻专讞. 讜讛谞讛 专砖"讬 讝"诇 驻讬专砖 砖讘讚讘专讬 讛讬诪讬诐 (讚讘专讬 讛讬诪讬诐 讗' 讟, 诪讚) 讻转讬讘 '讜旨诇职讗指爪值诇 砖执讈砖指旨讈讛 讘指谞执讬诐 讜职讗值诇侄旨讛 砖职讈诪讜止转指诐 注址讝职专执讬拽指诐 讘止旨讻职专讜旨 讜职讬执砖职讈诪指注值讗诇 讜旨砖职讈注址专职讬指讛 讜职注止讘址讚职讬指讛 讜职讞指谞指谉 讗值诇侄旨讛 讘职旨谞值讬 讗指爪址诇' 讜讘住讜祝 住讬诪谉 讟壮 (讚讘专讬 讛讬诪讬诐 讗' 讞, 诇讞) 诪住讬讬诐 '讻指旨诇 讗值诇侄旨讛 讘职旨谞值讬 讗指爪址诇', 讜诇讚讘专讬 专砖"讬 讚拽讗讬 注诇 讛转讞诇转 讛驻住讜拽, '讜旨诇职讗指爪值诇 砖执讈砖指旨讈讛 讘指谞执讬诐' 讛讜讛 诇讬讛 诇诪讬诪专 '讘讬谉 讜诇讗爪诇 诇讗爪诇' 讜诇驻讬 讚讘专讬讜 爪专讬讱 诇讛讚讞拽 讜诇讜诪专 讚转诇诪讜讚讗 谞拽讬讟 诪住讬驻讗 诇专讬砖讗, 专讜爪讛 诇讜诪专 讘讬谉 讗指爪值诇砖 讘住讜祝 住讬诪谉 讟' 讘讬谉 诇职'讗指爪址诇' 砖讘住讬诪谉 讞'?
讜谞专讗讛 诇讬 讘住"讚 讛讗 讚谞拽讬讟 转诇诪讜讚讗 讛讙讘讜诇讬谉 砖诇 讗址专职讘旨址注 诪职讗指讛 讙旨址诪职诇值讬 讚旨执讚职专指砖讈指讛, 转讬讘讜转 讗爪诇 诪讻讗谉 讜讗爪诇 诪讻讗谉, 诇专诪讜讝 诇驻讬 讚专讻讜 注谞讬谉 讗讞讚 注诪讜拽, 讜讛讜讗 诪讛 砖讗诪专 专讘讬谞讜 讛讗专"讬 讝"诇 讘砖注专 讛讻讜谞讜转 讘讚专讜砖 讝' 砖诇 住讜讻讜转 讘住讜讚 (砖讬专 讛砖讬专讬诐 讚, 讜) '讜职谞指住讜旨 讛址爪职旨诇指诇执讬诐', 砖讛诐 砖谞讬 爪诇诇讬诐, 爪诇 讗讞讚 谞诪砖讱 讜谞注砖讛 诪讻讞 讛讗专转 砖诐 讗讛讬"讛 讘诪讬诇讜讬 讗诇驻讬"谉, 讜讝讛 讛爪诇 谞拽专讗 '讘讘讜讗讛' 讜爪诇 讛讘' 谞诪砖讱 讜谞注砖讛 诪谉 讛讗专转 砖诐 讗讛讬"讛 讚诪讬诇讜讬 讛讛讬谉, 讜讝讛 讛爪诇 谞拽专讗 '讘讘讜讗讛 讚讘讘讜讗讛', 讜讗讬谉 讛讗讚诐 诪转 讗诇讗 注讚 砖讬住转诇拽 诪诪谞讜 讛爪诇 讛讝讛 砖诇 讘讘讜讗讛 讚讘讘讜讗讛 注讬讬谉 砖诐. 讜讻讗谉 专诪讝 诪专 讝讜讟专讗 诇驻讬 讚专讻讜, 讘旨值讬谉 '讗指爪值诇' 诇职'讗指爪址诇' 驻讬专讜砖 讘旨值讬谉 讗' 爪值诇 讛谞注砖讛 诪讛讗专转 讗讛讬讛 讚讗诇驻讬谉 诇讘讬谉 讗' 爪值诇 讛谞注砖讛 诪砖诐 讗讛讬"讛 讚讛讛讬"谉 讬砖 砖讬注讜专 转' 诇讜讞讜转 砖诇 讚专砖讛 讛诪讚讘专讬诐 讘住讜讚 讛讛驻专砖 砖讬砖 讘讬谉 讝讛 诇讝讛!
讜诪讛 砖讗诪专 '诪执讬旨讜止诐 砖讈侄谞旨执讙职谞址讝 住值驻侄专 讬讜止讞植住执讬谉, 转旨指砖讈址砖讈 讻旨止讞指谉 砖讈侄诇 讞植讻指诪执讬诐 讜职讻指讛指讛 诪职讗讜止专 注值讬谞值讬讛侄诐' 谞专讗讛 讻讬 讗讜转诐 诪讬诇讬 讚讚专砖讛 讘谞讜讬讬诐 注诇 驻讬 讛拽讚诪讜转 专讘讜转 讜讙讚讜诇讜转 讘转讜专讛 砖讘注诇 驻讛, 讜讬砖 讘讛诐 讛拽讚诪讜转 讘讞诇拽 讛谞讙诇讛 砖讘讛诐 讬转讙诇讜 讟注诪讬 转讜专讛 讜讛诇讻讜转 砖诇讛 讘讞诇拽 讛驻砖讟, 讜讻谞讙讚 讝讛 讗诪专 转旨指砖讈址砖讈 讻旨止讞指谉 砖讈侄诇 讞植讻指诪执讬诐 砖讞住专讜 讬讚讬注转 讛拽讚诪讜转 讗诇讜 砖讘讛诐 讬转讘讗专 诇讛诐 讚讘专讬 转讜专讛 讘讻诪讛 诪拽讜诪讜转, 讜讬砖 讘讛诐 讛拽讚诪讜转 讘讞诇拽 讛住讜讚 讜讻谞讙讚 讝讛 讗诪专 讻指讛指讛 诪职讗讜止专 注值讬谞值讬讛侄诐.





讞讬讚讜砖讬 专讘讬 注拽讬讘讗 讗讬讙专

转讚"讛 诇讬诪讗 讛讜讗讬诇, 注讬' 诪讛专砖"讗 砖讻转讘 讜讗"讻 诇讗 讗诪专讬谞谉 讛讜讗讬诇 讘诪讞讜住专 诪注砖讛, 讗讬 诇讗讜 讚讗讬谉 诪讞讜住专 讝诪谉 诇讘讜 讘讬讜诐 讻讜'.
讜拽砖讛 诇讬, 讛讗 诪"诪 诪诪讬诪专讗 讚专"讞 讚砖诪注转讬谉 诇讬讻讗 拽讜砖讬讗 讚讚诇诪讗 讙诐 讘诇讗 诪讞讜住专 诪注砖讛 诇"讗 讛讜讗讬诇 专拽 诪讚专讘谞谉 诇讞讜诪专讗, 讗诇讗 讚诪讜讻讞 讻谉 诪讚讘专讬 专"讞 讚讗诪专 讘讝讘讞讬诐 讛讜讗讬诇 讜专讗讜讬 诇砖注讬专 讛谞注砖讛 讘讞讜抓, 讗"讻 诇驻专讜讱 注诇 诪讬诪专讗 讚讛转诐 讚诪"砖 讚诇注谞讬谉 砖讞讬讟转 讞讜抓 讗诪专讬谞谉 讛讜讗讬诇 讘诪讞讜住专 讝诪谉 讘讜 讘讬讜诐, 讛"谞 谞讬诪讗 讛讜讗讬诇 讜讘讝诪谞讜, 讜诇讗 转诇讬 讛拽讜砖讬讗 讻诇诇 讘诪讬诪专讗 讚专"讞 讚讛讻讗, 讜爪"注:





驻转讞 注讬谞讬诐

专' 砖诪诇讗讬 讗转讗 诇拽诪讬讛 讚专"讬 讜讻讜' 讗讬谉 砖讜谞讬诐 诇讗 诇诇讜讚讬诐 讜讻讜' 讜诪讛 砖驻讬专砖 专砖"讬 注诪"砖 住讚专 讛讚讜专讜转 讚祝 拽谞"讙 注"讗 讜讬讗讜专讜 注讬谞讬讱 讜注诪"砖 讘讻转谞讜转 讗讜专 讜讗讜专 讞讚砖 驻' 爪讜 讚专讱 讚专砖 讜讞讜专驻讗:





讬讚 讚讜讚

讛讜讗 诇讗 讻砖专 诇砖诐 讗讞专讬诐 讜诇讗 讗讞专讬诐 讻砖专讬诐 注讬讬谉 讝讘讞讬诐 讝壮 讚状讛 讗诇讗 讛讜讗:


诪讛 讘讬谉 诇砖诪讛 讜砖诇讗 诇砖诪讛 诇讗讻诇讬讜 讜砖诇讗 诇讗讻诇讬讜. 注讬讬谉 讝讘讞讬诐 讚壮 讚状讛 诪讞砖讘讛.


转讜壮 讚状讛 诇讬诪讗 讛讜讗讬诇 讜讻讜壮 注讬讬谉 诪讛专砖"讗 讜诪讛 砖讛拽砖讛 诪住讜讙讬讗 讚讬讜诪讗 讚祝 住状讘 讚专讘 讞住讚讗 住讘专 讛讜讗讬诇 讜讗诇讜 讘讛讗讜驻讛 诪讬状讟 诇讞讜诇 诇讬转 诇讬讛 讛讜讗讬诇 讜讻转讘 讚讚讜讞拽 诇讜诪专 讚专讘 讞住讚讗 诪讚专讘谞谉 诇讬转 诇讬讛 讛讜讗讬诇 注"砖 讜讘讗诪转 讗驻讬诇讜 讘讚讜讞拽 讗讬 讗驻砖专 诇讜诪专 讻谉 讚讛讗 专讘讛 诇注讬诇 讚祝 诪状讜 讛拽砖讛 讜讗讬 诪砖讜诐 注讬专讜讘讬 转讘砖讬诇讬谉 砖专讬谞谉 讗讬住讜专讗 讚讗讜专讬讬转讗 讜讗讬 专拽 诪讚专讘谞谉 诇讗 讗诪专讬谞谉 讛讜讗讬诇 讗讘诇 诪讚讗讜专讬讬转讗 讗诪专讬谞谉 讛讜讗讬诇 讛专讬 诇讬讻讗 讗讬住讜专讗 讚讗讜专讬讬转讗 讜讻讘专 讛砖讬讙 讘砖注专 讛诪诇讱 讞状讗 讚祝 谞状讗 注状讙 讜讞拽 谞转谉 专讬状讙 注状讗 讜诇注讬拽专 拽讜砖讬转讜 诇砖讬讟转 讘注诇 讛诪讗讜专 诇讗讜 拽讜砖讬讗 讛讬讗 讚住状诇 讚诇讞讜诪专壮 讗诪专讬' 讛讜讗讬诇 讛讬讻讗 讚诇讗 诪讞讜住专 诪注砖讛 讗讘诇 诇拽讜诇讗 讘讻诇 注谞讬谉 诇讗 讗诪专讬谞谉 讛讜讗讬诇 讜讙诐 讚讘专讬 讛转讜住驻讜转 讬砖 诇驻专砖 讻谉 讚讛讗 讚诇讗 讗诪专讬谞谉 讛讜讗讬诇 讘讻诇 注谞讬谉 诪谉 讛转讜专讛 讛讬讬谞讜 讘诪讞讜住专 诪注砖讛 砖讛专讬 诪谉 讛专讗讬壮 砖讛讘讬讗讜 诇讗 诪讜讻专讞 讗诇讗 讘诪讞讜住专 诪注砖讛 讗讘诇 讘砖讗讬谞讜 诪讞讜住专 诪注砖讛 诇讗 诪讜讻讞 诪讬讚讬 讜注讬讬谉 诪讛 砖转讬专爪讜 讘讞拽 谞转谉 砖诐 讜讘爪专讜专 讛讞讬讬诐 住状讟 讜讘转讜住驻讜转 讬砖讬谞讬诐 讚讬讜诪讗 讛拽砖讜 诪讛讱 讚讛讻讗 讜转讬专爪讜 讘砖诐 专讘讬 讗诇讞谞谉 讚讛讻讬 谞诪讬 诪讞讜住专 诪注砖讛 讜诇讻讗讜专讗 诇讗 诪砖诪注 讻谉 诪讙诪专讗 讚讛讻讬 讜爪状诇 讚诇专讘讛 讚讜拽讗 讛讜讛 诪讞讜住专 诪注砖讛 讗讘诇 诇专讘 讞住讚讗 诇讗 讛讜讛 诪讞讜住专 诪注砖讛 讜注讬讬谉 诪砖讗转 诪砖讛 讞讞状诪 住状讙 注状讙 讜注讬讬谉 诪状砖 诇注讬诇 讚祝 诪状讜.

